11. ΒΑΣΙΛΙΚΟΝ ΔΙΑΤΑΓΜΑ υπ' αριθ. 628 της 30 Σεπτ./16 Οκτ. 1972 (ΦΕΚ Α΄  179) Περί διαδικασίας αφορώσης εις την μετάταξιν αξιωματικών Όπλων εις το Γεωγραφικόν Σώμα. Έχοντες υπ' όψιν: 1.Τας διατάξεις του άρθρ. 5 του Ν.Δ. 1013/1971 "περί ανασυγκροτήσεως της Γεωγραφικής Υπηρεσίας Στρατού". 2.Την από 24.3.72 εισήγησιν του Αρχηγού Στρατού. 3.Την υπ' αριθ. 540/1972 γνωμοδότησιν του Συμβουλίου Επικρατείας, προτάσει του Ημετέρου επί της Εθνικής Αμύνης Υπουργού, απεφασίσαμεν και διατάσσομεν: Διαδικασία Μετατάξεως Άρθρ.1.-1.Οσάκις κενούνται θέσεις των αξιωματικών του Γεωγραφικού Σώματος, ο Διοικητής της Γεωγραφικής Υπηρεσίας Στρατού εισηγείται την μετάταξιν κατωτέρων αξιωματικών όπλων προς πλήρωσιν των κενών. 2.Το Αρχηγείον Στρατού προβαίνει εις την συγκρότησιν επιτροπής προς επιλογήν των εχόντων τα προβλεπόμενα προσόντα αποτελούμενης εκ των: α.Α΄ Υπαρχηγού του Αρχηγείου Στρατού, ως Προέδρου. β.Διευθυντών Α΄ και Β΄ Κλάδου του Αρχηγείου Στρατού. γ.Διευθυντού του 1ου Eπιτελικού Γραφείου του Αρχηγείου Στρατού και δ.Διοικητού της Γεωγραφικής Υπηρεσίας Στρατού, ως μελών μετά ψήφου. ε.Αρμοδίου επιτελούς του 1ου Επιτελικού Γραφείου Αρχηγείου Στρατού, ως εισηγητού άνευ ψήφου. 3.Εις τον Πρόεδρον της επιτροπής παραδίδονται τα κάτωθι στοιχεία: α.Υπεύθυνοι δηλώσεις των ενδιαφερομένων να μεταταγούν αξιωματικών. β.Πίναξ ευδοκίμου αποφοιτήσεως των αξιωματικών εκ του Β΄ Τμήματος της Σχολής Τοπογραφίας, κεκυρωμένος υπό του Αρχηγού Ενόπλων Δυνάμεων. γ.Βεβαίωσις περί ευδοκίμου εκτελέσεως, υπό των προς μετάταξιν αξιωματικών, εργασιών πεδίου κατά δύο θερινάς περιόδους. δ.Ατομικά έγγραφα των αξιωματικών (Βιβλιάριον μητρώου, ατομικός φάκελλος, βιβλιάριον δελτίου υγείας). 4.Η επιτροπή βάσει των στοιχείων της προηγουμένης παραγράφου προβαίνει εις τον καταρτισμόν πίνακος εις τον οποίον εμφαίνονται, ονομαστικώς. α.Οι κρινόμενοι κατάλληλοι προς μετάταξιν κατά βαθμούς και κατ' αξιολόγηοιν. β.Οι μη κρινόμενοι κατάλληλοι προς μετάταξιν. 5.Ο ανωτέρω καταρτιζόμενος υπό της επιτροπής Πίναξ, υποβάλλεται δια του Αρχηγείου Στρατού εις τον Υπουργόν Εθνικής Αμύνης, όστις κυροί τούτον. Έκδοσις Βασιλικού Διατάγματος Άρθρ.2.-Ο Υπουργός Εθνικής Αμύνης προκαλεί το το Β.Δ/μα μετατάξεως εντός 30 ημερών από της κυρώσεως του πίνακος μετατάξεως των αξιωματικών. Αρχαιότης Μετατασσομένων Άρθρ.3.-Οι μετατασσόμενοι αξιωματικοί εντάσσονται εις το μόνιμον προσωπικόν αξιωματικών του Γεωγραφικού Σώματος κατά βαθμούς και κατά την γενικήν μεταξύ αυτών σειράν αρχαιότητος, ην είχον εις τα όπλα προ της μετατάξεώς των. Εις τον αυτόν επί της Εθνικής Αμύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 